[image: คำอธิบาย: ครุฑ]





ประกาศองค์การบริหารส่วนตำบลช่องไม้แก้ว
เรื่อง  นโยบายการบริหารทรัพยากรบุคคล
-------------------------------

	เพื่อให้เป็นไปตามพระราชบัญญัติระเบียบบริหารงานบุคคลส่วนท้องถิ่น พ.ศ.2542 พระราชบัญญัติข้อมูลข่าวสารของราชการ พ.ศ.2540 พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ.2546 รองรับภารกิจตามแผนการปฏิรูปประเทศและยุทธศาสตร์ชาติ ๒๐ ปี               (พ.ศ.2561-2580) รวมทั้งให้สอดคล้องกับการประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assessment : ITA) องค์การบริหารส่วนตำบลช่องไม้แก้ว            จึงกำหนดนโยบายการบริหารทรัพยากรบุคคล เพื่อใช้เป็นแนวทางในการบริหารทรัพยากรบุคคลของหน่วยงาน ดังนี้
	๑. นโยบายการวางแผนอัตรากำลัง
	จัดทำแผนอัตรากำลัง ๓ ปี ให้สามารถบริหารงานด้านการกำหนดตำแหน่ง การใช้ตำแหน่ง             ของพนักงานส่วนตำบล และพนักงานจ้างให้เป็นไปอย่างต่อเนื่อง เพื่อให้การบริหารงานขององค์การบริหาร            ส่วนตำบล เกิดประโยชน์ต่อประชาชน และเกิดผลสัมฤทธิ์ต่อภารกิจตามอำนาจหน้าที่อย่างมีประสิทธิภาพ          และประสิทธิผล
	2. นโยบายด้านการสรรหา บรรจุ และการแต่งตั้งบุคลากร
	2.1 การสรรหาบุคลากรสายงานผู้บริหารและสายงานผู้ปฏิบัติที่ว่าง โดยวิธีการบรรจุ แต่งตั้ง         การรับโอน การย้าย การคัดเลือก ฯลฯโดยดำเนินการตามหลักเกณฑ์ ขั้นตอนที่คณะกรรมการพนักงานส่วนตำบลจังหวัดชุมพรกำหนด
	2.2 การสรรหารและการเลือกสรรพนักงานจ้าง โดยยึดหลักสมรรถนะ ความเท่าเทียมในโอกาสและประโยชน์ของทางราชการเป็นสำคัญ ด้วยกระบวนการที่ได้มาตรฐาน ยุติธรรม โปร่งใส และเป็นไปตามประกาศกำหนดหลักเกณฑ์ที่คณะกรรมการพนักงานส่วนตำบลจังหวัดชุมพร กำหนด
	3. นโยบายการพัฒนาบุคลากร
	มีการส่งเสริมให้พนักงานส่วนตำบลและพนักงานจ้างได้เข้ารับการอบรมตามโครงการ               ที่หน่วยงานต่างๆจัดขึ้น เพื่อเป็นการพัฒนาความรู้ ทักษะ ทัศนคติที่ดี คุณธรรม จริยธรรม ของบุคลากรองค์การบริหารส่วนตำบลช่องไม้แก้วในการปฏิบัติราชการและตอบสนองต่อความต้องการของประชาชน                          ได้อย่างมีประสิทธิภาพและประสิทธิผล
	4. นโยบายด้านการพัฒนาคุณภาพชีวิต
	มีการกำหนดปัจจัยทำให้มั่นใจว่าสถานที่ทำงานมีสภาพแวดล้อมที่ปลอดภัย และบุคลากร        ในหน่วยงานมีส่วนร่วมในการสร้างสภาพแวดล้อมการทำงาน การส่งเสริมสวัสดิการต่างๆตามสิทธิที่พึงมีพึงได้           มีการกำหนดปัจจัยสำคัญๆซึ่งมีผลต่อความผาสุก ความพึงพอใจและเสริมแรงจูงใจในการปฏิบัติงาน รวมถึงมีการประเมินความพึงพอใจต่อการบริหารงานของหน่วยงาน

	5. นโยบายด้านการประเมินผลการปฏิบัติงาน
	มีการดำเนินการให้เป็นไปตามประกาศหลักเกณฑ์และวิธีการประเมินผลการปฏิบัติงาน           ของพนักงานส่วนตำบล พนักงานครูหรือบุคลากรทางการศึกษา และพนักงานจ้าง ขององค์การบริหารส่วนตำบลช่องไม้แก้ว สำหรับรอบการประเมินประจำปีงบประมาณนั้นๆ
		6. นโยบายส่งเสริมจริยธรรมและคุณธรรมในองค์กร
	เป็นไปตามประกาศองค์การบริหารส่วนตำบลช่องไม้แก้ว เรื่อง มาตรฐานทั่วไปเกี่ยวกับจริยธรรมของพนักงานส่วนตำบล ลูกจ้างประจำและพนักงานจ้างขององค์การบริหารส่วนตำบลช่องไม้แก้ว
	จึงประกาศให้ทราบโดยทั่วกัน

